cyanic-selkie/wikianc huggingface dataset:
ఫిరోజ్‌షా మెహతా
జీవితం తొలిదశ
ఆర్థర్ క్రా ఫోర్డ్ చట్టపరమైన రక్షణ సమయంలో అతను బొంబాయి ప్రభుత్వ పట్టణ స్థానిక స్వపరిపాలన శాఖలో సంస్కరణల అవసరాన్ని సూచించాడు. తరువాత అతను 1872 బొంబాయి పురపాలక సంఘం చట్టం రూపొందించాడు అందువలన అతనిని 'బాంబే మునిసిపాలిటీ పిత' గా పరిగణించారు. చివరికి మెహతా రాజకీయాల్లోకి రావడానికి తన న్యాయవాద వృత్తిని విడిచిపెట్టాడు.
రాజకీయ, సామాజిక కార్యకలాపాలు
thumb| CST పక్కన BMC HQ ముందు సర్ ఫెరోజెషా మెహతా విగ్రహం 1885లో స్థాపించిన బొంబాయి ప్రెసిడెన్సీ అసోసియేషనుకు మెహతా దానికి మొదటి అధ్యక్షుడయ్యాడు. తరవాతి సంవత్సరాల్లో కొంతకాలం అలాగే అధ్యక్ష పదవిలో కొనసాగాడు. అతను పాశ్చాత్య విద్యను అభ్యసించడానికి, భారతదేశాన్ని ఉద్ధరించడానికి దానిసంస్కృతిని స్వీకరించడానికి భారతీయులను ప్రోత్సహించాడు. అతను భారతదేశంలో అన్నినగరాలలో విద్య, పరిశుభ్రత, ఆరోగ్య సంరక్షణ కోసం అనేక సామాజిక కారణాలకు సహకరించాడు.
మెహతా భారత జాతీయ కాంగ్రెస్ వ్యవస్థాపకులలో ఒకరు. అతను1889లో బొంబాయిలో జరిగిన ఐదవ సెషన్‌లో రిసెప్షన్ కమిటీ ఛైర్మన్‌గా ఉన్నాడు. కలకత్తాలో జరిగిన తదుపరి సమావేశానికి అధ్యక్షత వహించాడు. మెహతా 1887లో బొంబాయి శాసనమండలికి సభ్యుడుగా నామినేట్ అయ్యాడు. 1893లో సామ్రాజ్య శాసన మండలి సభ్యుడుగా ఎంపిక అయ్యాడు. 1894లో అతను ఆర్డర్ ఆఫ్ ది ఇండియన్ ఎంపైరుగా (CIE) 1904లో నైట్ కమాండరుగా ఎంపికయ్యాడు.(KCIE).
1910లో అతను ది బాంబే క్రానికల్ అనే ఆంగ్ల వారపు వార్తా పత్రికను ప్రారంభించాడు. అది ఆ సమయంలో ఒక ముఖ్యమైన జాతీయవాద పత్రికగా మారింది.అతను అస్థిర పూర్వ స్వతంత్ర భారతదేశం రాజకీయ తిరుగుబాట్ల ముఖ్యమైన చరిత్రకారుడుగా గణతికెక్కాడు, బొంబాయి నగరపాలక సంస్థ సభ్యుడిగా ఆరు సంవత్సరాలు పనిచేశాడు.
వారసత్వం
భారత లోకసభ సభా ప్రాంగణంలో ఫిరోజెషా మెహతా చిత్రం, దేశ నిర్మాణంలో అతని ప్రాముఖ్యతను చూపుతుంది. అతడిని 'ది లయన్ ఆఫ్ బాంబే' 'అంబరీ కింగ్ ఆఫ్ బాంబే' అని పిలుస్తారు. ముంబైలో ఈ రోజుకు మెహతా మీద చాలా గౌరవం ఉంది. రోడ్లు, మందిరాలు, న్యాయ కళాశాలను అతని పేరు మీద ఉన్నాయి. అతను ఆ సమయంలోని యువ భారతీయులకు, భారతదేశ న్యాయ విద్యకు, న్యాయవాద వృత్తికి నాయకత్వం వహించడానికి రాజకీయ కార్యకలాపాలలో భారతీయ ప్రమేయానికి పునాదులు వేసేందుకు మరింత స్వయం పాలన కోసం పోరాడటానికి భారతీయులను ప్రేరేపించడానికి ఒక ముఖ్యమైన ప్రేరణగా గౌరవించబడ్డాడు.
మెహతా జీవితకాలంలో, కొంతమంది భారతీయులు బ్రిటన్ నుండి పూర్తి రాజకీయ స్వాతంత్ర్యం గురించి చర్చించారు. రాజకీయాలలో భారతీయుల కార్యకలాపాలలో పాల్గొనడాన్ని సమర్థించిన అతికొద్ది మందిలో ఒకరిగా, అతనికి "భయంకర మెహతా" అని పేరు పెట్టారు.
వెలుపలి లంకెలు
వర్గం:మహారాష్ట్ర స్వాతంత్ర్య సమర యోధులు వర్గం:1915 మరణాలు వర్గం:1845 జననాలు వర్గం:భారత తపాలా బిళ్ళపై ఉన్న ప్రముఖులు వర్గం:పార్శీ వ్యక్తులు వర్గం:స్వాతంత్ర్య సమర యోధులు
నిక్కీ తంబోలి
బయటి లింకులు
వర్గం:భారతీయ సినిమా నటీమణులు
వేడి గాలి బెలూన్
వేడి గాలి బెలూన్‌లు విమానాలలోని ఒక రకం, మానవుడు ఎగిరేందుకు ఉపయోగించి విజయవంతమైన సాంకేతిక పరిజ్ఞానం యొక్క ప్రారంభ రూపం. వేడి గాలి బుడగల ఉపయోగం పురాతన చైనీస్ నుండే మొదలయి ఉండవచ్చు. సాధారణంగా ఒక రకమైన అగ్నితో బుడగలోని గాలిని వేడి చేయటం ద్వారా వేడి గాలి బుడగలు పనిచేస్తాయి.
వేడి గాలి "బరువు" అంతే ఆయతనం (వాల్యూమ్) ఉన్న చల్లని గాలి కంటే తక్కువ, (చల్లగాలి సాంద్రత కన్నా వేడిగాలి సాంద్రత తక్కువ) అంటే చుట్టూ చల్లని గాలి ఉన్నప్పుడు నీటికుండలోని బుడగలు పైకి తేలినట్లుగా వేడిగాలి పైకి వెళ్లుతుంది లేదా తేలుతుంది. వేడి, చల్లని మధ్య వ్యత్యాసం పెద్దగా ఉన్నప్పుడు, సాంద్రతలో కూడా పెద్ద తేడా ఉంటుంది, ఈ వ్యత్యాసం వలనే వేడిగాలి ఉన్న బలమైన బెలూన్ పైకి నెట్టబడుతుంది.
దీని అర్థం ఈ వేడి గాలి బుడగలు చల్లని రోజు, లేదా బెలూన్ లోపలి గాలికి ఎక్కువ వేడిని కలుగజేసినప్పుడు ఎక్కువ బరువును మోసుకెళ్లగలుగుతాయి.
ఫ్రాన్స్ దేశపు పారిస్ లో 1783 నవంబరు 21 న మొదటిసారి పగ్గపుతాడు లేని మానవ విమానం ఎగిరింది, ఇది జీన్-ఫ్రాంకోయిస్ పిలాట్రీ డి రోజియర్, ఫ్రాంకోయిస్ లారెంట్ డి అర్లండెస్ నడిపించిన వేడి గాలి బెలూన్, దీనిని 1782 డిసెంబరు 14 న మోంట్గోల్ఫియర్ సోదరులు రూపొందించారు. ఆధునిక విమానయాన యుగం నవంబర్ 21, 1783న మోంట్‌గోల్ఫియర్ సోదరులు రూపొందించిన హాట్ ఎయిర్ బెలూన్‌తో గాలి కంటే తేలికైన మానవ విమానంతో ప్రారంభమైంది. విమానయానం యొక్క మూలాలు 18వ శతాబ్దంలో వేడి గాలి బెలూన్‌ను అభివృద్ధి చేసినప్పుడు గుర్తించవచ్చు. ఈ ఆవిష్కరణ తేలడం ద్వారా వాతావరణ స్థానభ్రంశం కోసం అనుమతించింది, ఇది ఏవియేషన్ టెక్నాలజీలో మొదటి ముఖ్యమైన పురోగతిని సూచిస్తుంది.
వేడి గాలి బుడగల నిర్మాణంలో అనేక కారకాలు ఉన్నాయి:
మూలాలు
వర్గం:బుడగలు వర్గం:ఏవియేషన్
గుండెపూరి
గుండెపూరి, తెలంగాణ రాష్ట్రం, సూర్యాపేట జిల్లా, తిరుమలగిరి మండలంలోని గ్రామం.
ఇది మండల కేంద్రమైన తిరుమలగిరి నుండి 10 కి. మీ. దూరం లోను, సమీప పట్టణమైన సూర్యాపేట నుండి 53 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 512 ఇళ్లతో, 2034 జనాభాతో 700 హెక్టార్లలో విస్తరించి ఉంది. గ్రామంలో మగవారి సంఖ్య 1021, ఆడవారి సంఖ్య 1013. షెడ్యూల్డ్ కులాల సంఖ్య 498 కాగా షెడ్యూల్డ్ తెగల సంఖ్య 490. గ్రామం యొక్క జనగణన లొకేషన్ కోడ్ 576579 .పిన్ కోడ్: 508223.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి తిరుమలగిరిలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల తిరుమలగిరిలోను, ఇంజనీరింగ్ కళాశాల సూర్యాపేటలోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ తిరుమలగిరిలోను, మేనేజిమెంటు కళాశాల సూర్యాపేటలోనూ ఉన్నాయి. సమీప వృత్తి విద్యా శిక్షణ పాఠశాల తిరుమలగిరిలోను, అనియత విద్యా కేంద్రం సూర్యాపేటలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
ప్రభుత్వ వైద్య సౌకర్యం
గుదెపురిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు.ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
గుదెపురిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గుదెపురిలో భూ వినియోగం కింది విధంగా ఉంది:
నీటిపారుదల సౌకర్యాలు
గుదెపురిలో వ్యవసాయానికి నీటి సరఫరా కింది వనరుల ద్వారా జరుగుతోంది.
సి.ఆర్. అయ్యున్ని
చలక్కల్ రప్పై అయ్యున్ని (సి.ఆర్. అయ్యున్ని) (1891–1961) కొచ్చిన్ రాజ్యం లో ప్రముఖ మంత్రి, భారత స్వాతంత్ర్య సమరయోధుడు. కేరళ లోని త్రిసూర్ లో న్యాయవాదిగా పనిచేశాడు. అతను భారత జాతీయ కాంగ్రెస్ లో సభ్యుడు. 1954 లో జరిగిన మొదటి భారతీయ సాధారణ ఎన్నికల తర్వాత పార్లమెంటు సభ్యుడిగా కూడా పనిచేశాడు. అతను, అతని భార్యతో కలిసి శాసనసభకు ఎన్నికయ్యాడు. ఇలా ఎన్నికైన మొదటి జంట వీరిదే.
జననం, విద్య
అయ్యున్ని 15 అక్టోబర్ 1891 న జన్మించాడు. అతని తండ్రి శ్రీ రప్పాయి. అతను త్రిచూర్ మహారాజా కళాశాలలో పాఠశాల విద్యను, ఎర్నాకుళం మద్రాస్ క్రిస్టియన్ కళాశాలలో ఉన్నత విద్యను, మద్రాస్ లోని త్రివేండ్రం లో న్యాయవాద విద్య ను పూర్తి చేశాడు.
రాజకీయ జీవితం
అతను కాంగ్రెస్ కార్యకలాపాలతో పాటు త్రిచూర్‌లో న్యాయవాదిగా పని కూడా చేశాడు. క్యాథలిక్ సిరియన్ బ్యాంక్ లిమిటెడ్, మలబార్ బ్యాంక్, కొచ్చిన్ రిజర్వ్ బ్యాంక్, ఇండియన్ ఇన్సూరెన్స్, బ్యాంకింగ్ కార్పొరేషన్ వంటి బ్యాంకింగ్ సంస్థలను ప్రోత్సహించడంలో ఆయన చాలా ప్రసిద్ధి చెందాడు. త్రిచూర్ మున్సిపాలిటీ ఛైర్మన్, త్రిచూర్ బార్ అసోసియేషన్ ప్రెసిడెంట్, సివిల్ లిబర్టీస్ యూనియన్ ప్రెసిడెంట్, మేనేజింగ్ కమిటీ చైర్మన్, ఇండో-మెర్కంటైల్ బ్యాంక్, కొచ్చిన్ రాష్ట్రంలో రెవెన్యూ మంత్రి, కెపిసిసి సభ్యుడు, కొచ్చిన్ డిసిసి సభ్యుడు వంటి ఇతర చాలా రకాలైన బాధ్యతలు ఆయ్యున్ని నిర్వహించాడు.
మరణం
అయ్యున్ని 21 అక్టోబర్ 1961 న తుది శ్వాస విడిచాడు.
మూలాలు
వర్గం:భారత స్వాతంత్ర్య సమర యోధులు వర్గం:కేరళ స్వాతంత్ర్య సమర యోధులు వర్గం:రాజకీయ నాయకులు
ఆర్కా మీడియా వర్క్స్
ఆర్కా మీడియా వర్క్స్, తెలుగు సినీ, టివి నిర్మాణ సంస్థ. శోభు యార్లగడ్డ, దేవినేని ప్రసాద్ 2001లో హైదరాబాదులో ఈ సంస్థను స్థాపించారు. తెలుగు సినిమా, టెలివిజన్ రంగాలలో నిర్మాణాలకు ఈ సంస్థ పేరుగాంచింది.
ఇతర వివరాలు
వర్గం:సినీ నిర్మాణ సంస్థలు వర్గం:2001 స్థాపితాలు
2009 నాటి ఉపగ్రహాల ఢీ
2009 ఫిబ్రవరి 10 న, రెండు సమాచార ఉపగ్రహాలు సైబీరియాకు పైన భూ ఉపరితలం నుండి 789 కిలోమీటర్ల ఎత్తున, 11,7000 మీ/సె. వేగంతో ప్రమాదవశాత్తు డీకొన్నాయి. వీటిలో ఒకటి క్రియాశీలంగా ఉన్న వాణిజ్య ఉపగ్రహం ఇరిడియం 33 కాగా, జీవిత కాలం పూర్తైన రష్యా వారి సైనిక ఉపగ్రహం కొమోస్-2251 రెండవది. ఇలాంటి మహావేగపు తాకిడి రెండు ఉపగ్రహాల మధ్య సంభవించడం ఇదే మొదటిసారి. అప్పటి వరకు జరిగిన మహావేగపు తాకిడులన్నీ ఉపగ్రహం, అంతరిక్ష శిధిలాలు డీకొనడం వల్ల జరిగినవే.
అంతరిక్ష నౌకల వివరాలు
950 కిలోల బరువున్న కోస్మోస్ -2251 రష్యన్ అంతరిక్ష సాయుధ దళాలకు చెందిన స్త్రెలా సైనిక సమాచార ఉపగ్రహం. దీన్ని 1993 జూన్ 16 న రష్యాకు చెందిన కాస్మోస్ -3 ఎమ్ వాహనంపై ప్రయోగించారు. ఘర్షణకు పూర్వమే దీని జీవిత కాలం పూర్తవడంతో నిష్క్రియం చేసారు. అంతరిక్ష శిధిలంగా కక్ష్యలో తిరుగుతూ ఉంది. 560 కిలోల ఇరిడియం 33, అమెరికాలో నిర్మించిన వాణిజ్య ఉపగ్రహం. ఇరిడియం కమ్యూనికేషన్స్ సంస్థకు చెందిన 66 కమ్యూనికేషన్ ఉపగ్రహాల ఇరిడియం కూటమిలో ఇది ఒక భాగం. 1997 సెప్టెంబరు 14 న రష్యాకు చెందిన ప్రోటాన్ రాకెట్ పై దీన్ని ప్రయోగించారు.
గుద్దుకోవడం
thumb|డీకొన్న రేఖాచిత్రం ఈ గుద్దుకోవడం 16:56 UTC వద్ద జరిగింది. ఈ తాకిడిలో ఇరిడియం 33, కోస్మోస్ -2251 రెండూ నాశనమయ్యాయి. ఢీకొన్న సమయంలో ఇరిడియం ఉపగ్రహం క్రియాశీల స్థితిలో ఉంది. కోస్మోస్ -2251 1995 లో జీవిత కాలం పూర్తి చేసుకుంది. దానికి ప్రొపల్షన్ వ్యవస్థ లేదు. దానిపై నియంత్రణ లేదు.
పర్యవసానాలు
thumb|ఇరిడియం 33 శిధిలాల ప్రధాన భాగాలు పడిపోతూండగా ఏర్పడిన వెలుగులు thumb|ఈ డీ ఫలితంగా [[భూ నిమ్న కక్ష్య|భూ నిమ్న కక్ష్యలో గణనీయమైన సంఖ్యలో శిధిలాలు ఏర్పడ్డాయి.]] ఈ అంతరిక్ష సంఘటనలో 10 సెం.మీ. కంటే పెద్ద శకలాలు 1,000 దాకా ఏర్పడినట్లు అమెరికా అంతరిక్ష సంస్థ నాసా ఘటన జరిగిన 10 రోజుల తరువాత అంచనా వేసింది. అనేకమైన చిన్నచిన్న శకలాలు కూడా ఏర్పడ్డాయి. 2011 జూలై నాటికి, యుఎస్ స్పేస్ సర్వైలెన్స్ నెట్‌వర్కు 2000 పెద్ద శకలాల జాబితా తయారు చేసింది. 430 కిలోమీటర్ల ఎత్తున పరిభ్రమించే అంతర్జాతీయ అంతరిక్ష కేంద్రానికి ఈ శకలాల వల్ల పెద్దగా ప్రమాదం లేదని నాసా నిర్ణయించింది. 2009 ఫిబ్రవరి చివరలో లాంచి చేసేందుకు నిర్ణయించిన స్పేస్ షటిల్ కు కూడా ముప్పేమీ లేదని నిర్ణయించింది. అయితే, శిధిలాలు సూర్య-సమకాలిక కక్ష్యలలోని చైనా ఉపగ్రహాలకు ముప్పు కలిగిస్తాయని చైనా శాస్త్రవేత్తలు చెప్పారు. 2011 మార్చిలో ఈ సంఘటనలో ఏర్పడిన శిధిలాల నుండీ కాపాడుకునేందుకు ISS కొన్ని విన్యాసాలు చేయవలసి వచ్చింది.
2011 డిసెంబరు నాటికి, అనేక శిధిలాలు కక్ష్యా క్షీణత దశలో ఉన్నాయి. ఒకటి, రెండు సంవత్సరాలలో అవి భూవాతావరణం లోకి ప్రవేశించి కాలిపోతాయని భావించారు. 2014 జనవరి నాటికి, తెలిసిన శిధిలాలలో 24% వరకూ క్షీణించాయి. ఈ ఘర్షణను చరిత్రలో రెండవ అతిపెద్ద శకలాలు ఏర్పడిన సంఘటనగా స్పేస్ న్యూస్, 2016 లో పేర్కొంది. కోస్మోస్ -2251 1668 ముక్కలు గాను, ఇరిడియం 33 628 ముక్కలు గానూ అయ్యాయి. వీటిలో 1141, 364 ముక్కలు 2016 జనవరి నాటికి ఇంకా కక్ష్యలోనే ఉన్నాయి.
ఖలిస్తాన్ జిందాబాద్ ఫోర్స్
ఖలిస్తాన్ జిందాబాద్ ఫోర్స్ (కె.జె.ఎఫ్) సాయుధ పోరాటం ద్వారా ప్రత్యేక సిక్కు ప్రాంతం ఖలిస్తాన్ గూర్చి పోరాడుతున్న ఖలిస్తాన్ ఉద్యమ మిలిటెంట్ గ్రూపు.
సంస్థ, కార్యకలాపాలు
ఈ సంస్థ రంజిత్ సింగ్ నీతా ద్వారా నడుపబదుతున్నది. ఆయన జమ్మూ కాశ్మీర్ కు చెందినవాదు. ఆయన 2008 లో భారతదేశంలో మోస్ట్ వాంటెడ్ గా గల 20 మంది వ్యక్తుల జాబితాలో చేరారు.
2009 నాటి ఉపగ్రహాల ఢీ
పర్యవసానాలు
కాస్మోస్ 2251 కు చెందిన చిన్న ముక్క, 2012 మార్చి 24 శనివారం నాడు ఉదయం 2:38 EDT సమయంలో అంతర్జాతీయ అంతరిక్ష కేంద్రం నుండి సుమారు 120 మీటర్ల దూరంలో దూసుకు పోయింది. కేంద్రం సురక్షితంగానే ఉంది. ముందు జాగ్రత్తగా, శిధిలాలు దాటిపోయే వరకు కేంద్రంలో ఉన్న ఆరుగురు సిబ్బంది కేంద్రం వద్ద లంగరు వేసి ఉన్న రెండు సోయుజ్ అంతరిక్ష నౌకల్లో తలదాచుకున్నారు.
ఖలిస్తాన్ జిందాబాద్ ఫోర్స్
సంస్థ, కార్యకలాపాలు
ఈ సంస్థ బలం, ఎదుర్కొనే సామర్థ్యం ఇప్పటికీ తెలియదు కానీ ఈ సంస్థతో కాశ్మీర్ లోని యితర మిలిటెంటు గ్రూపులకు సంబంధాలు, సహకారాలున్నాయని తెలియవస్తుంది. 2005లో యూరోపియన్ యూనియన్ ఈ గ్రూపును టెర్రరిస్టు ఆర్గనైజేషనుగా వర్గీకరించింది. ఆ సంస్థ యొక్క ద్రవ్యనిధి ఆస్థులపై తన 25 దేశాలలో ఫ్రీజింగ్ విధించింది. ఖలిస్తాన్ జిందాబాద్ ఫోర్స్ 2008 కి క్రియాశీలపాత్ర పోషిస్తున్నట్లు తెలిసింది.
2009 నాటి ఉపగ్రహాల ఢీ
పర్యవసానాలు
అమెరికా రాష్ట్రాలైన టెక్సాస్, కెంటకీ, న్యూ మెక్సికోలలో ఈ సంఘటన జరిగిన వెంటనే జరిగిన అనేక దృగ్విషయాలకు సంఘటన తర్వాత ఏర్పడిన శకలాలే కారణమని ప్రజలు భావించారు. అయితే, ఉపగ్రహాలనూ, కక్ష్యా శిధిలాలనూ ట్రాక్ చేస్తూండే నాసా, అమెరికా వ్యూహాత్మక కమాండ్ లు ఆ సమయంలో శిధిలాలు భూవాతావరణం లోకి పునఃప్రవేశించే విషయమై ఎటువంటి ప్రకటనలూ చెయ్యలేదు. ఈ దృగ్విషయాలకూ డీలో ఏర్పడిన శిథిలాలకూ సంబంధం లేదని అవి నివేదించాయి. 2009 ఫిబ్రవరి 13 న, కెంటకీలోని ప్రత్యక్ష సాక్షులు సోనిక్ బూమ్‌లను విన్నారు. పడిపోతున్న ఉపగ్రహ శిధిలాల కారణంగా ఏర్పడే సోనిక్ బూమ్‌ల గురించి ప్రజలను హెచ్చరిస్తూ నేషనల్ వెదర్ సర్వీస్ ఒక ప్రకటన విడుదల చేసింది. ఫెడరల్ ఏవియేషన్ అడ్మినిస్ట్రేషన్ కూడా తిరిగి ప్రవేశిస్తున్న శిధిలాల గురించి పైలట్లకు ఒక హెచ్చరికను విడుదల చేసింది. కొన్ని నివేదికల్లో ఉల్కాపాతం వల్ల ఈ దృగ్విషయాలు ఏర్పడవచ్చని కూడా పేర్కొన్నారు. 2009 ఫిబ్రవరి 15 న టెక్సాస్‌లో చాలా ప్రకాశవంతమైన ఉల్కాపాతాన్ని చూసి పునఃప్రవేశం చేస్తున్న శిధిలాలని పొరబడ్డారు.
కారణం
ఉపగ్రహాలు ఒకదానికొకటి కొన్ని కిలోమీటర్ల దూరంలో ప్రయాణిస్తూండే సంఘటనలు రోజూ అనేక సార్లు జరుగుతూనే ఉంటాయి. గుద్దుకునే అవకాశం ఉన్న ఘటనల్లోంచి, అధికమైన ముప్పు ఉన్న వాటిని గుర్తించడం ఒక సవాలే. ఉపగ్రహ స్థానాలకు సంబంధించి ఖచ్చితమైన, తాజా సమాచారం పొందడం కష్టం. సెలెస్‌ట్రాక్ సాఫ్టువేరు, ఈ రెండు ఉపగ్రహాల విషయంలో చేసిన లెక్క ప్రకారం ఇవి రెండూ ఒకదాన్నుండి మరొకటి 584 మీటర్ల దూరంలో ప్రయాణిస్తాయని తేలింది. కానీ చివరికి గుద్దుకున్నాయి.
ఖలిస్తాన్ జిందాబాద్ ఫోర్స్
సంస్థ, కార్యకలాపాలు
మే 2009లో గురుద్వారా నానాక్షర్ (వియన్నా) పై జరిగిన దాడికి బాధ్యత వహించే విషయంలో ఖలిస్తాన్ జిందాబాద్ ఫొర్స్ యొక్క వాదనలు, తిరస్కారాలు జరిగాయి. అందులో "డేరాసచ్ ఖండ్" నాయకుడు రామానంద్ మరణించాడు, 17 మంది గాయపడ్డారు. ఈ దళం ఉత్తర భారతదేశం అంతటా అల్లర్లు లేవనెత్తింది.
ఇతర లింకులు
వర్గం:ఉగ్రవాదం వర్గం:పంజాబ్ రాజకీయాలు
2009 నాటి ఉపగ్రహాల ఢీ
కారణం
ముప్పునూ విన్యాసాలకు అవసరమైన ఇంధన వినియోగం, అందువలన ఉపగ్రహపు సాధారణ పనితీరుపై పడే ప్రభావం వంటి వాటిని పరిగణన లోకి తీసుకుని, ముప్పు నుండి తప్పించుకునే విన్యాసాలను(దానికి ఎదురుగా ఉండే ఆర్బిట్ మోటార్ ను కొద్దిగా మండించడం) తరుణోపాయం చేసి తప్పించడం ఒక సవాలే. ఇరిడియంకు చెందిన జాన్ కాంప్‌బెల్ 2007 జూన్ లో మాట్లాడుతూ తమ ఇరిడియం ఉపగ్రహాలకు సంబంధించి వారానికి 400 వరకూ ముప్పు హెచ్చరికలు వస్తూంటాయని చెప్పాడు. వాటిని నిర్వహించడంలో ఉన్న ఇబ్బందుల గురించి చర్చించాడు. నిజంగా గుద్దుకునే అవకాశం 5 కోట్లలో ఒకటని అతడు అంచనా వేశాడు.
ఈ తాకిడి ఘటనతో పాటు అనేక ఇతర హెచ్చరికల నేపథ్యంలో, పనైపోయిన ఉపగ్రహాలను తప్పనిసరిగా విసర్జించాలనే విషయమై (వాటిని కక్ష్య నుండి తొలగించడం గానీ కనీసం శ్మశాన కక్ష్యకు పంపించడం ద్వారా గానీ) పిలుపులు ముమ్మరమయ్యాయి. కానీ 2020 నాటికి అటువంటి అంతర్జాతీయ చట్టమేదీ ఏర్పడలేదు. అయితే, 2010 డిసెంబరులో ఫ్రాన్సు చేసుకున్నట్లుగా కొన్ని దేశాలు దేశీయంగా ఇటువంటి చట్టాన్ని చేసుకున్నాయి. అమెరికా ఫెడరల్ కమ్యూనికేషన్స్ కమిషన్ (ఎఫ్‌సిసి) నిబంధన ప్రకారం, 2002 మార్చి 18 తర్వాత ప్రయోగించిన భూస్థిర ఉపగ్రహాలన్నీ, వాటి జీవితం చివరి దశలో శ్మశాన కక్ష్యకు పంపాల్సి ఉంటుంది.
మూలాలు
వర్గం:అంతరిక్ష ఘటనలు
మెట్రోపోలీస్ (1927 సినిమా)
మెట్రోపోలీస్‌ ఫ్రీట్జ్‌ లాంగ్‌ దర్శకత్వంలో 1927, జనవరి 10న విడుదలైన జర్మన్ మూకీ సైన్స్ ఫిక్షన్ సినిమా. జర్మన్‌ను ఒక అద్భుతమైన దేశంగా తీర్చిదిద్ది, స్వేచ్ఛాయుతంగా ప్రజలు జీవించేలా, ఆర్థికంగా ఉన్నతిని సాధించేలా చేయడం కోసం ఓ రాజు చేసే ప్రయత్నం నేపథ్యంలో రూపొందిన ఈ చిత్రంలో ఆల్ఫైడ్‌ ఏబుల్‌, బ్రిగెట్టీ హెల్మ్‌, గుస్తావ్‌ ఫ్రాలిచ్‌, రుడాల్ఫ్‌ క్లైన్‌-రాష్‌ తదితరులు నటించారు.
కథ
‘మెట్రోపొలిస్‌’ చిత్రం - 2026 నేపథ్యంలో జరుగుతున్న కథ. జర్మన్‌లో మెట్రోపాలిస్‌ నగరాన్ని నిర్మించడానికి పూనాది వేసిన జాన్‌ ప్రెడర్‌సన్‌ తనయుడు ఫ్రెదర్‌ ఓ రోజు చిన్నపిల్లలతో ఉన్న ఒక అందమైన అమ్మాయి మారియాని చూస్తాడు. అందానికి ముగ్ధుడై అమెను అనుసరిస్తాడు. ఈ అనుసరించే క్రమంలో ప్రజల భిన్నమైన జీవన విధానంతో ఉన్న ప్రజలను, శ్రామికులను చూస్తాడు. ప్రజలు దీన స్థితిని, గాయపడ్డవారిని, తిండి లేక ఇబ్బందులు పడుతున్న ప్రజలను చూసిన ఫ్రెదర్‌ దేశాన్ని ఒక మెట్రోపాలిస్‌గా మార్చాలనే నిర్ణయించుకుంటాడు. తదనుగుణంగా పనిలేని శ్రామికులకు పని కల్పిస్తూ అద్భుతమైన కళాఖండాలు నిర్మించడం, ప్రజలను అన్ని రకాలుగా ఉన్నత స్థాయిలో తీర్చిదిద్దడమనేది ఈ చిత్ర కథాంశం.
ఇతర లంకెలు
వర్గం:జర్మన్ చలనచిత్రాలు వర్గం:జర్మన్ భాష
తాడేపల్లి (తాడేపల్లిగూడెం మండలం)
తాడేపల్లి, పశ్చిమ గోదావరి జిల్లా, తాడేపల్లిగూడెం మండలానికి చెందిన గ్రామం.. ఇది మండల కేంద్రమైన తాడేపల్లిగూడెం నుండి 5 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 2772 ఇళ్లతో, 11081 జనాభాతో 2303 హెక్టార్లలో విస్తరించి ఉంది. గ్రామంలో మగవారి సంఖ్య 5801, ఆడవారి సంఖ్య 5280. షెడ్యూల్డ్ కులాల సంఖ్య 1938 కాగా షెడ్యూల్డ్ తెగల సంఖ్య 197. గ్రామం యొక్క జనగణన లొకేషన్ కోడ్ 588326.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 8477 ఇందులో పురుషుల సంఖ్య 4298, మహిళల సంఖ్య 4179, గ్రామంలో నివాసగృహాలు 2305 ఉన్నాయి.
విద్యా సౌకర్యాలు
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు ఐదు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాలలు మూడు, ప్రైవేటు ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాలలు రెండు, ప్రైవేటు మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల, పాలీటెక్నిక్‌ పెంటపాడులోను, ఇంజనీరింగ్ కళాశాల, మేనేజిమెంటు కళాశాల, అనియత విద్యా కేంద్రం తాడేపల్లిగూడెంలోనూ ఉన్నాయి. సమీప వైద్య కళాశాల, సమీప వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల ఏలూరు లోనూ ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ప్రభుత్వ వైద్య సౌకర్యం
తదెపల్లిలో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. నలుగురు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది. ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉంది.
ప్రైవేటు వైద్య సౌకర్యం
గ్రామంలోం ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఏడుగురు, ఇద్దరు నాటు వైద్యులు ఉన్నారు. మూడు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
తదెపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, సహకార బ్యాంకు ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తదెపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
తదెపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
తదెపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, చెరకు
భగత్ సింగ్ కొష్యారి
భగత్ సింగ్ కొష్యారి(ఆంగ్లం:Bhagat Singh Koshyari)(జననం 1942 జూన్ 17) భారతదేశానికి చెందిన ఒక రాజకీయ నాయకుడు 2019 సెప్టెంబరు ఐదో తారీకు నుండి మహారాష్ట్ర 22వ గవర్నర్గా బాధ్యతలు నిర్వహిస్తున్నాడు. రాష్ట్రీయ స్వయంసేవక్ సంఘ్ లో ముఖ్య సభ్యుడిగా ఉన్న ఇతను ఉత్తరాఖండ్ రాష్ట్ర బిజెపి పార్టీకి మొదటి ప్రెసిడెంట్ గా అలాగే జాతీయ బిజెపి వైస్ ప్రెసిడెంట్ పదవులు చేపట్టాడు. 2001 నుండి 2002 వరకూ ఉత్తరాఖండ్ రాష్ట్ర రెండవ ముఖ్యమంత్రిగా బాధ్యతలు నిర్వహించిన ఇతను ఆ తర్వాత 2002 నుంచి 2003 వరకు ప్రతిపక్ష నాయకుని హోదాలో ఉన్నాడు.
తొలినాళ్లలో
1982 జూన్ 17న ఉత్తరాఖండ్ రాష్ట్ర బాగేశ్వర్ జిల్లా పాలాదురా చేతంగర్హ్లో గోపాల్ సింగ్ ఇంకా మోతీ దేవికి దంపతులకు ఒక రాజపుత్ కుటుంబంలో జన్మించాడు.
అల్మరా లోని ఆల్మోరా కళాశాల నుండి ఆంగ్ల భాషలో పీజీ పట్టా పొందాడు. కళాశాలలో విద్యార్థిగా ఉండే రోజుల్లో 1961 నుండి 1962 వరకూ ఊ అల్మోరా కళాశాల విద్యార్థి సంఘం అధ్యక్షుడిగా ఉండేవాడు.
చదువు పూర్తయ్యాక జర్నలిస్టుగా ఉపాధ్యాయుడిగా తన వృత్తి జీవితం కొనసాగించాడు. ఉత్తరప్రదేశ్లోని ఎటా జిల్లా లోని రాజా ఇంటర్మీడియట్ కళాశాలలో లెక్చరర్ గా పనిచేసాడు.
మూలాలు
వర్గం:1942 జననాలు వర్గం:ఉత్తరాఖండ్ ముఖ్యమంత్రులు వర్గం:భారతీయ జనతా పార్టీ రాజకీయ నాయకులు వర్గం:జీవిస్తున్న ప్రజలు వర్గం:మహారాష్ట్ర గవర్నర్లు
అబిద్ హుస్సేన్
అబిద్ హుస్సేన్ (26 డిసెంబరు 1926 – 21 జూన్ 2012) తెలంగాణకు చెందిన భారతీయ ఆర్థికవేత్త, పౌర సేవకుడు, దౌత్యవేత్త. 1990 నుండి 1992 వరకు యునైటెడ్ స్టేట్స్ ఆఫ్ అమెరికా లో భారత రాయబారిగా, 1985 నుండి 1990 వరకు ప్రణాళికా సంఘం సభ్యుడిగా పనిచేశాడు.
వ్యక్తిగత జీవితం
అబిద్ కు "సైనో-ఇండియన్ కాన్ఫ్లిక్ట్ అండ్ ఇంటర్నేషనల్ పాలిటిక్స్ ఇన్ ఇండియన్ సబ్ కాంటినెంట్" (1977) రచయిత్రి త్రిలోక్ కర్కితో వివాహం జరిగింది. వారికి ముగ్గురు పిల్లలు: సుహైల్ హసన్, విశాఖ హుస్సేన్, రానా హసన్. అబిద్ సోదరుడు నటుడు, మిమిక్రీ కళాకారుడు ఇర్షాద్ పంజాతన్, జర్మన్ చలనచిత్రం డెర్ షుహ్ డెస్ మనిటులో నటించాడు.
వృత్తిజీవితం
అబిద్ 1990 నుండి 1992 వరకు అమెరికా సంయుక్త రాష్ట్రాలకు భారతదేశ దౌత్యవేత్తగా పనిచేశాడు. ఇండియన్ అడ్మినిస్ట్రేటివ్ సర్వీస్ సభ్యునిగా వాణిజ్య మంత్రిత్వ శాఖ, భారీ పరిశ్రమల మంత్రిత్వ శాఖలో కార్యదర్శిగా కూడా పనిచేశాడు. 1985 నుండి 1990 వరకు భారతదేశం ప్లానింగ్ కమిషన్ సభ్యుడిగా కూడా ఉన్నాడు. యుఎస్‌లో భారత రాయబారిగా, అనేక మంది ప్రముఖ ముస్లిం-భారత నాయకులలో ఒకరిగా ఉన్నాడు.
పౌర సమాజంలో చురుకైన సభ్యుడు, ప్రపంచీకరణ, ఇంటర్నెట్ సెన్సార్‌షిప్, లింగ సమస్యలు, భావవ్యక్తీకరణ స్వేచ్ఛ, సాంస్కృతిక సాపేక్షవాదంతో సహా అనేక రకాల సమస్యలపై సమకాలీన చర్చలకు సహకరించాడు.
అవార్డులు
హుస్సేన్ అందించిన విశేష సేవలకుగాను 1988లో పద్మభూషణ్‌ పురస్కారంతో సత్కరించారు.
మరణం
అబిద్ 2012, జూన్ 21న లండన్ లో గుండెపోటు కారణంగా మరణించాడు.
బయటి లింకులు
వర్గం:1926 జననాలు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:2012 మరణాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా శాస్త్రవేత్తలు వర్గం:పద్మభూషణ పురస్కార గ్రహీతలు
పింటు నంద
పింటు నంద (1977 జూలై 7 - 2023 మార్చి 1) భారతీయ ఒడియా సినీమా నటుడు. ఆయన హీరోగా, ప్రతినాయకుడిగా, హాస్య నటుడిగా మంచి గుర్తింపు పొందాడు. 1996లో కోయిలి చిత్రంతో ఆయన అరంగేట్రం చేశాడు. దోస్తీ, హట ధారి చాలు తా, రుంకు ఝుమానా, రాంగ్ నంబర్, ప్రేమ రుతు అసిగల చిత్రాల్లో ఆయన నటించి మెప్పించాడు.
పింటు నందా రాంగ్ నంబర్ చిత్రానికి ఉత్తమ నటుడు కామెడీ అవార్డును గెలుచుకున్నాడు. అతని నటనా జీవితంలో 40కి పైగా ఒడియా సినిమాల్లో నటించాడు.
బాల్యం
పింటూ నంద 1977జూలై 7న జగత్‌సింగ్‌పూర్‌లో అశోక్ కుమార్ నందా, కాంతిలత దంపతులకు జన్మించాడు. ఆయనకు ఇద్దరు సోదరులు, ఒక సోదరి. అతని అన్నయ్య అభిరామ్ నంద్ పింటు వేణువు వాద్యకారుడు.
పింటు నంద కె. అకాడమీ నుండి పాఠశాల విద్యను పూర్తి చేసిన తర్వాత ఢిల్లీలో ఉన్నత విద్యను అభ్యసించాడు.
కెరీర్
పింటూ నందా మొదట ఒడియా దూరదర్శన్ ద్వారా తన నటనా జీవితాన్ని ప్రారంభించాడు. ఆ తర్వాత 1996లో కోయిలీ ద్వారా ఒడియాడియన్ కార్టూన్ల ప్రపంచంలో అడుగుపెట్టాడు. అలాగే ఒడియా ఆల్బమ్‌లో కూడా నటించాడు. 'ఈ గౌర కాన్ క్యాంప్చు' తో ఆయన మరింత ప్రజాదరణ పొందాడు.
ఒడియా సీరియల్ శంఖ సిందూర్‌లో పింటు నంద నటించాడు. అతను హుమ్లక్ష్మి వంటి కొన్ని టెలివిజన్ కార్యక్రమాలకు వ్యాఖ్యాతగా కూడా పనిచేశాడు.
మరణం
కొంతకాలంగా కాలేయ సంబంధిత వ్యాధితో బాధపడుతున్న 45 ఏళ్ల పింటు నంద హైదరాబాదులోని ఒక ఆసపత్రిలో చికిత్స పొందుతూ 2023 మార్చి 1న పరిస్థితి విషమించడంతో మృతి చెందాడు. ఆయనకు భార్య, ఇద్దరు కుమారులు ఉన్నారు.
మూలాలు
వర్గం:1977 జననాలు వర్గం:2023 మరణాలు వర్గం:భారతీయ సినిమా నటులు వర్గం:ఒడియా సినిమా నటుడు
పూర్ణ స్వరాజ్
పూర్ణ స్వరాజ్ లేక భారత స్వాతంత్ర్య ప్రకటన అన్నది 1929 డిసెంబరు 19న బ్రిటీష్ సామ్రాజ్యం నుంచి అన్ని విధాలా తెగతెంపులు చేసుకునే పూర్ణ స్వరాజ్యం లేక పూర్తి స్వయం పరిపాలన సాధించేందుకు పోరాటం చేయనున్నట్టు భారత జాతీయ కాంగ్రెస్ చేసిన తీర్మానం. లాహోర్ కాంగ్రెస్‌లో ఈ తీర్మానం ఆమోదమైంది. 1929 డిసెంబరు 31 అర్థరాత్రి నాడు జవాహర్‌లాల్ లాహోర్ నగరంలో రావి నది ఒడ్డున 3 లక్షల మంది చూస్తూండగా మువ్వన్నెల జెండా ఎగురవేశాడు. జవాహర్, గాంధీ రాసిన పన్నుల నిరాకరణకు సైతం సిద్ధంగా ఉండడం కలిగివున్న స్వాతంత్ర్య ప్రమాణాన్ని అందరూ చదివి ప్రమాణాలు చేశారు. కాంగ్రెస్ పక్షానికి అనుకూలురైన శాసన సభ్యులు ఈ ప్రకటనకు అనుగుణంగా రాజీనామా చేశారు. లాహోర్ కాంగ్రెస్‌లో 1930 జనవరి ఆఖరి ఆదివారం (అది జనవరి 26 అయింది) పూర్ణ స్వాతంత్ర్య ఆకాంక్షను వ్యక్తం చేస్తూ స్వాతంత్ర్య దినాన్ని జరుపుకోవాలన్న నిర్ణయం తీసుకున్నారు. దేశ వ్యాప్తంగా పలు పట్టణాలు, పల్లెల్లో క్రమశిక్షణతో ఆరోజున స్వాతంత్ర్యేచ్ఛ వ్యక్తం చేస్తూ స్వాతంత్ర్య దినాన్ని జరుపుకున్నారు.
నేపథ్యం
జవాహర్‌లాల్ మద్రాసు కాంగ్రెస్ మహాసభలో పూర్ణ స్వాతంత్ర్యం కోరుతూ ఒక తీర్మానాన్ని ఆమోదింపజేయగలిగాడు. పూర్ణ స్వాతంత్ర్యానికి రక్షణ, ద్రవ్య, ఆర్థిక విషయాలు, విదేశాంగ విధానంపై పూర్తి అదుపు అని తీర్మానంలో అర్థం చెప్పాడు. అయితే ఈ తీర్మానాన్ని కేవలం జవాహర్‌లాల్‌ని సంతోషపరిచి, సంతృప్తుణ్ణి చేయడానికే గాంధీ ప్రధానంగా ఉద్దేశించాడు. కనుక కాంగ్రెస్ నియమావళిలో పూర్వ అర్థంలో స్వరాజ్యం అన్న పదమే కనిపిస్తుంది. అందుకే బ్రిటీష్ వారితో పూర్తి తెగతెంపులు చేసుకోవడానికి ఇష్టపడని వారు కూడా కాంగ్రెస్‌లో కొనసాగ సాగారు. ఈ కారణాలన్నిటి దృష్ట్యా జవాహర్ నెగ్గించిన తీర్మానం పూర్తిగా పరిహాసాస్పదం అయింది. మహాత్మా గాంధీకి కానీ, అప్పటికి నెహ్రూ రిపోర్టు రాస్తున్న మోతీలాల్‌కి కానీ పూర్ణ స్వాతంత్ర్యం అనే లక్ష్యం ఆమోదయోగ్యం కాదు.
కాంగ్రెస్‌లో ఉంటూనే స్వాతంత్ర్యం కోసం ఒత్తిడి తీసుకువచ్చే పక్షంగా ఇండిపెండెన్స్ ఫర్ ఇండియా లీగ్ నెలకొల్పాడు. జవాహర్ ఉద్దేశంలో ఈ లీగ్ కేవలం రాజకీయ స్వాతంత్ర్యం కోసం మాత్రమే కాక స్వాతంత్ర్యానంతరం భారతదేశం పెట్టుబడిదారీ, భూస్వామ్య ప్రాతిపదికలు మార్చివేసి, రాజ్యాన్ని సహకార ప్రాతిపదికపై వ్యవస్థీకరించేందుకు పనిచేయాలి. అంటే భారత స్వాతంత్ర్యంతో పాటుగా సామ్యవాద, ప్రజా ప్రాతినిధ్య ప్రభుత్వవాదం వంటివి ఇందులో ఇమిడి ఉన్నాయి. దీనిని అంతర్జాతీయ వాదానికి ముడిపెడుతూ ఒక పెద్ద ప్రపంచ సహకార కామన్వెల్తుకు ఈ పరిణామాలు దారితీయాలని కూడా ఆశించాడు. తన ఉద్దేశాలను కాంగ్రెస్ నాయకత్వంలో చాలామంది ఆమోదించట్లేదని తెలిసిన జవాహర్ తన ప్రధాన కార్యదర్శి పదవికి రాజీనామా చేశాడు. జవాహర్ చేస్తున్న ఈ కార్యాచరణకు కాంగ్రెస్ వారెవరూ పెద్ద ప్రాముఖ్యం ఇవ్వకపోవడంతో అతని రాజీనామా అంగీకరించలేదు. ఆ మాటకి వస్తే ఈ స్వాతంత్ర్యం అన్న డిమాండ్ అధినివేశ ప్రతిపత్తిని సాధించుకునేందుకు మంచి ఎత్తుగడగా వారు భావించారు.
మోతీలాల్ నెహ్రూ తయారుచేసిన నెహ్రూ రిపోర్టును 1928లో జరిగిన కలకత్తా కాంగ్రెస్ సమావేశాల్లో ప్రవేశపెట్టారు. ఇందులో ప్రతిపాదించినట్టుగా అధినివేశ ప్రతిపత్తితో సంతృప్తి పడడం జవాహర్‌కు సరిపడని సంగతి. అయితే కాంగ్రెస్‌ను ఆ ప్రాతిపదికన చీల్చడం ఇటు జవాహర్‌కు, అటు గాంధీకి కూడా ఇష్టం లేదు. జవాహర్‌లాల్‌, సుభాష్ చంద్ర బోస్, తదితరులు కాంగ్రెస్‌ను చీల్చకుండా చూసేందుకు - రెండు సంవత్సరాల్లో ప్రభుత్వం నెహ్రూ రిపోర్టును అంగీకరించి అధినివేశ ప్రతిపత్తిని ఇవ్వకపోతే కాంగ్రెస్ పూర్ణ స్వాతంత్ర్యాన్ని కోరవచ్చని గాంధీ అన్నాడు. జవాహర్‌లాల్‌తో ఇంకొంత చర్చించాకా ఆ కాలావధిని ఏడాదికి తగ్గించారు. ఏడాది పాటు అధినివేశ ప్రతిపత్తి కోరే అంశంపై రాజీని కమిటీ స్థాయిలో అంగీకరించిన జవాహర్‌‌లాల్, సుభాష్ చంద్ర బోస్ బహిరంగ సమావేశంలో వ్యతిరేకించడంతో నొచ్చుకున్న గాంధీ "మీరు మీ మాటపై నిలవకపోతే ఇక స్వాతంత్ర్యం పరిస్థితి ఏమిటి?" అని ఆక్షేపించాడు. అయితే జవాహర్‌లాల్ మనస్థితిలో పరిస్థితికి తలవంచినా, సాంకేతికంగా కూడా అధినివేశ ప్రతిపత్తికి రాయితీ ఇవ్వడం ఇష్టం లేదు. అందుకే జవాహర్‌లాల్ ఏదోమేరకు అయిష్టంతో అంగీకరించినా, కనీసం కాగితంపై కూడా అధినివేశ ప్రతిపత్తి తనకు సమ్మతం కాదన్న విషయాన్ని చెప్పడానికి తీర్మానం ఆమోదించిన ఆఖరు సమావేశానికి హాజరు కాలేదు.
లాహోర్ కాంగ్రెస్ - భారత స్వాతంత్ర్య ప్రకటన
కాంగ్రెస్-వైశ్రాయ్‌ల నడుమ జరిగిన సంప్రదింపులు పూర్తిగా విఫలం కావడంతో జవాహర్‌లాల్ నెహ్రూ, సుభాష్ చంద్ర బోస్, తదితరుల వైఖరే సరైనదని నిర్ధారణ అయ్యి పార్టీ అంతా అతని వైఖరినే అవలంబించారు. జవాహర్‌లాల్ లాహోరు కాంగ్రెస్ అధ్యక్షత వహించేనాటికి అతని వైఖరి పట్ల ఉన్న అడ్డంకులు అన్నీ తొలగిపోయి పూర్ణ స్వాతంత్ర్యాన్ని కాంగ్రెస్ లక్ష్యంగా అంగీకరించడం అనివార్యమే అయింది.
జవాహర్‌లాల్ నెహ్రూ భారత స్వాతంత్ర్య ప్రకటన చిత్తుప్రతిని తానే తయారుచేశాడు. దీనిని లాహోర్ కాంగ్రెస్‌ ఆమోదించింది. ఇందులో ఒక భాగం ఇలా పేర్కొంటూంది:
1929 డిసెంబరు 31 అర్థరాత్రి నాడు జవాహర్‌లాల్ లాహోర్ నగరంలో రావి నది ఒడ్డున 3 లక్షల మంది చూస్తూండగా మువ్వన్నెల జెండా ఎగురవేశాడు. జవాహర్, గాంధీ రాసిన పన్నుల నిరాకరణకు సైతం సిద్ధంగా ఉండడం కలిగివున్న స్వాతంత్ర్య ప్రమాణాన్ని అందరూ చదివి ప్రమాణాలు చేశారు. 172 మంది కేంద్ర, ప్రాంతీయ శాసన సభ్యులు ఈ ప్రకటనకు అనుగుణంగా రాజీనామా చేశారు. లాహోర్ కాంగ్రెస్‌లో 1930 జనవరి ఆఖరి ఆదివారం (అది జనవరి 26 అయింది) పూర్ణ స్వాతంత్ర్య ఆకాంక్షను వ్యక్తం చేస్తూ స్వాతంత్ర్య దినాన్ని జరుపుకోవాలన్న నిర్ణయం తీసుకున్నారు. తన స్వీయచరిత్రలో జవాహర్‌లాల్ ఆరోజును ఇలా వర్ణించాడు - "1930 జనవరి 26న స్వాతంత్ర్య దినం వచ్చింది, ఒక్క మెరుపులో దేశపు పట్టుదల, కుతూహలపు చిత్తవృత్తి మాకు తెలియవచ్చిందీ. ప్రతిచోటా పెద్ద సమావేశాలు జరిగాయి, వాటిల్లో ఆకర్షవంతమైందేదో ఉంది. అక్కడ ఉపన్యాసాలు లేవు, ఉద్బోధలు లేవు. ప్రశాంతంగా, గంభీరంగా స్వాతంత్ర్య ప్రమాణాలు స్వీకరించటం జరిగింది." కలకత్తా, బొంబాయిల్లో పెద్ద పెద్ద సమావేశాలు జరిగాయి. చిన్న పట్నాల సమావేశాలకు కూడా జనం అధిక సంఖ్యలో హాజరయ్యారు.
మూలాలు
వర్గం:భారత స్వాతంత్ర్యోద్యమం వర్గం:భారత స్వాతంత్ర్యోద్యమం ఎడిటథాన్
ప్రపంచ ఎయిడ్స్ దినోత్సవం
ప్రపంచ ఎయిడ్స్ దినోత్సవం ప్రతి సంవత్సరం డిసెంబర్ 1 వ తేదీన నిర్వహిస్తారు .ఎయిడ్స్ వ్యాధి పట్ల అవగాహన పెంచడం, ఎయిడ్స్ వ్యాధితో మరణించినవారిని స్మరించుకోవడం, ఎయిడ్స్ వ్యాధి కారక హెచ్ ఐ.వీ.కి వ్యతిరేకంగా పోరాడడం కోసం ఈరోజును జరుపుతారు.
చరిత్ర
ప్రపంచ ఆరోగ్య సంస్థ మొదటి సారిగా 1988 లో ఎయిడ్స్ దినోత్సవం నిర్వహించాలని నిర్ణయించింది.
కార్యక్రమాలు
2015: ఎయిడ్స్ ను త్వరగా అంతం చేయడానికి వడి వడిగా నడుద్దాం.
2014: హెచ్ ఐ వి రహిత సమాజం.
2013: ఎయిడ్స్ ఉన్నవారి పట్ల వివక్షత వద్దు.
2012: మనం అందరం కలిసి సమిష్టిగా ఎయిడ్స్ ని నియంత్రిద్దాం.
2011: ఎయిడ్స్ ని సంపూర్ణంగా నాశనం చేద్దాం.
2010: యూనివర్సల్ యాక్సెస్, మానవ హక్కులు.
2009: యూనివర్సల్ యాక్సెస్, మానవ హక్కులు.
2008: ఎయిడ్స్ ని అరికడతామని వాగ్ధానాన్ని నిలబెట్టుకోవడానికి ఉపాధి కల్పించి కాపాడుదాం.
2006: ఎయిడ్స్ ని అరికడదాం - భాద్యతగా నడుచుకుందాం.
2004: మహిళలు, బాలికలు- హెచ్ ఐ వి,
2003: హెచ్ ఐ వి రోగుల పట్ల వివక్షత వద్దు.
2002: హెచ్ ఐ వి రోగుల పట్ల వివక్షత వద్దు.
దాదా ఠాకూర్
దాదా ఠాకూర్, 1962లో విడుదలైన బెంగాలీ సినిమా. కార్టూనిస్ట్ శరత్ చంద్ర పండిట్ (దాదా ఠాకూర్) జీవితం ఆధారంగా రూపొందించిన ఈ సినిమాకు సుధీర్ ముఖర్జీ దర్శకత్వం వహించాడు. ఇందులో ఛాబీ బిస్వాస్, బిస్వాజిత్ ఛటర్జీ, ఛాయ దేవి ప్రధాన పాత్రలలో నటించారు. 10వ జాతీయ చలనచిత్ర అవార్డుల లో, ఈ సినిమా ఉత్తమ చలన చిత్రంగా జాతీయ చలనచిత్ర పురస్కారాన్ని గెలుచుకుంది.
ఇతర వివరాలు
నేషనల్ ఫిల్మ్ ఆర్కైవ్ ఆఫ్ ఇండియాలో ఈ సినిమా భద్రపరచబడింది, డిజిటలైజ్ చేయబడింది.
బయటి లింకులు
వర్గం:1962 సినిమాలు వర్గం:బెంగాలీ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
తిరు అన్బిల్
అన్బిల్ లేదా తిరు అన్బిల్ అనేది ఒక దివ్యక్షేత్రం. ఇది 108 వైష్ణవ దివ్యదేశాలులో ఒకటి.
సిరివెన్నెల సీతారామశాస్త్రి తెలుగు సినిమా పాటల జాబితా (2013)
thumb|సిరివెన్నెల సీతారామశాస్త్రి
తిరు అన్బిల్
మార్గం
ఈ క్షేత్రము తిరుచ్చి - కల్లణై - కుంభకోణం బస్ మార్గములో కలదు తిరుచ్చి నుండి బస్ సౌకర్యం మితంగా ఉంది. అందువలన "నటరాజపురం" బస్సులో పోయి అక్కడ నుండి 1 కి.మీ. నడచి సన్నిధికి చేరుట సులభము. ఇచట ఏ విధమైన వసతులు లేవు. శ్రీరంగము నుండి పోయి దర్శించాలి. శ్రీరంగమునకు 20 కి.మీ. - 3 కి.మీ.లో తిరుప్పేర్ నగర్ ఉంది.
సిరివెన్నెల సీతారామశాస్త్రి తెలుగు సినిమా పాటల జాబితా (2013)
2013 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:
తిరు అన్బిల్
సాహిత్యంలో అన్బిల్
శ్లోకము : అన్బిల్ నామ్నిపురే ప్లవాఖ్య సరసీ సంశోభితే తారకే శ్రీమూర్త్యుజ్జ్వల పూర్ణ నామక విభుర్భోగీంద్ద్ర భోగేశయ : | ఆలింగన్ రుచిరోపపూర్వలతికా దేవీ సురేశాముఖో వాల్మీకి ద్రుహిణప్రియో విజయతే శ్రీభక్తి సారస్తుత : |
సిరివెన్నెల సీతారామశాస్త్రి తెలుగు సినిమా పాటల జాబితా (2013)
మూలాలు
వర్గం:జాబితాలు వర్గం:సినిమా జాబితాలు వర్గం:సిరివెన్నెల సీతారామశాస్త్రి రచించిన పాటలు వర్గం:పాటలు
తిరు అన్బిల్
సాహిత్యంలో అన్బిల్
పాశురము : నాగత్తణైక్కుడన్దై వె కాత్తిరువెవ్వుళ్; నాగత్తణై యరజ్గమ్‌ పేరమ్బిల్ - నాగత్ త్తణై ప్పాఱ్కడల్ కిడుక్కుమ్‌ ఆది నెడుమాల్ అణై ప్పార్ కరుత్త నావాల్. (తిరుమళిశై ఆళ్వార్ - నాన్ముగన్దిరువన్దాది 36)
ఇవికూడా చూడండి
వైష్ణవ దివ్యదేశాలు
వెలుపలి లింకులు
వర్గం:వైష్ణవ దివ్యక్షేత్రాలు వర్గం:తమిళనాడు పుణ్యక్షేత్రాలు వర్గం:హిందూ దేవాలయాలు
ప్రపంచ రేబీస్ దినోత్సవం
ప్రపంచ రేబీస్ దినోత్సవం ప్రతి సంవత్సరం సెప్టెంబరు 28 న నిర్వహించబడుతోంది. యునైటెడ్ స్టేట్స్ లోని గ్లోబల్ అలయన్స్ ఫర్ రాబిస్ కంట్రోల్ అనే లాభాపేక్షలేని సంస్థ చేత నిర్వహించబడుతున్న ఈ దినోత్సవం రోజున రేబీస్ వ్యాధి నియంత్రణ, నివారణకు సంబంధించి ప్రపంచవ్యాప్తంగా అవగాహన కలిగిస్తారు. ఐక్యరాజ్యసమితి చే గుర్తింపుపొందిన ఈ దినోత్సవం ప్రపంచ ఆరోగ్య సంస్థ, పాన్ అమెరికన్ హెల్త్ ఆర్గనైజేషన్,  జంతు ఆరోగ్య ప్రపంచ సంస్థ, యుఎస్ సెంటర్స్ వంటి అంతర్జాతీయ మానవ, పశువైద్య ఆరోగ్య సంస్థ లచే ఆమోదించబడింది.
లూయిస్ పాశ్చర్ జ్ఞాపకర్ధంగా ఆయన మరణించిన రోజైన సెప్టెంబరు 28న ప్రతి సంవత్సరం ప్రపంచ రేబీస్ దినోత్సవం జరుగుతుంది. లూయిస్ పాశ్చర్ తన స్నేహితుల సహకారంతో, మొదటి సమర్థవంతమైన రేబీస్ వ్యాక్సిన్‌ను అభివృద్ధి చేశాడు. మనుషులు, జంతువులపై రేబీస్ ప్రభావం గురించి అవగాహన పెంచడం, రేబీస్ వ్యాధి నివారణ చర్యలు చేపట్టడం ఈ ప్రపంచ రేబీస్ దినోత్సవం ముఖ్య ఉద్దేశ్యం.
చరిత్ర
ప్రపంచ ఆరోగ్య సంస్థ, పాన్ అమెరికన్ ఆరోగ్య సంస్థ, జంతు ఆరోగ్య ప్రపంచ సంస్థల సహ-సహకారంతో అమెరికా లోని అట్లాంటాలోని వ్యాధి నియంత్రణ నివారణ కేంద్రం, అలయన్స్ ఫర్ రాబిస్ కంట్రోల్ సంస్థల భాగస్వామ్యంలో 2007, సెప్టెంబరు 8న తొలిసారిగా ఈ ప్రపంచ రాబిస్ దినోత్సవం జరిగింది. 2009లో మూడు ప్రపంచ రేబీస్ దినోత్సవాలు జరిగిన తరువాత, 100 దేశాలకు పైగా రేబీస్ నివారణ, అవగాహన కార్యక్రమాలు జరిగాయని గ్లోబల్ అలయన్స్ ఫర్ రేబీస్ కంట్రోల్ అంచనా వేసింది. ప్రపంచవ్యాప్తంగా దాదాపు 100 మిలియన్ల మందికి రేబీస్ వ్యాధి గురించి అవగాహన కల్పించబడిందని, దాదాపు 3 మిలియన్ కుక్కలకు టీకాలు వేసినట్లు తెలిసింది.
అంతర్జాతీయంగా ప్రభుత్వ సంస్థలు, విద్యావేత్తలు, ఎన్జిఓ సంస్థలు, వ్యాక్సిన్ తయారీదారులు 2011లో చేసిన సమీక్షలో రేబీస్ నివారణకు సహాయపడటానికి, వివిధ కార్యక్రమాలు నిర్వహించడానికి ఈ దినోత్సవం ఉపయోగకరమైన వేదికగా గుర్తించారు. తరువాత సంవత్సరాల్లో, ప్రపంచ రేబీస్ దినోత్సవాన్ని ప్రభుత్వాలు, అంతర్జాతీయ సంస్థలు కూడా రేబీస్ నిర్మూలనపై విధానాలు, ప్రణాళికలు, పురోగతిని ప్రకటించే రోజుగా ఉపయోగించుకున్నాయి.
2013లో ఐక్యరాజ్యసమితి ఆహార వ్యవసాయ సంస్థ, ప్రపంచ ఆరోగ్య సంస్థ, ప్రపంచ జంతు ఆరోగ్య సంస్థలు మొదట ప్రపంచ రేబీస్ దినోత్సవం సందర్భంగా విడుదల చేసిన సంయుక్త ప్రకటనలో కనైన్-మెడియేటెడ్ రేబీస్‌ను ప్రపంచవ్యాప్తంగా నిర్మూలించాలని పిలుపునిచ్చాయి. ఇది ఆగ్నేయాసియా దేశాల రేబీస్ ఎలిమినేషన్ స్ట్రాటజీ అసోసియేషన్‌లో చేర్చబడింది. 2015లో జరిగిన మొదటి పాన్-ఆఫ్రికన్ రేబీస్ కంట్రోల్ నెట్‌వర్క్ సమావేశంలో అక్కడ ప్రాతినిధ్యం వహించిన 33 ఆఫ్రికన్ దేశాలు ప్రపంచ రేబీస్ దినోత్సవాన్ని రాబిస్ న్యాయవాద అవకాశంగా పరిగణించాలని సిఫార్సు చేశాయి. 2007 నుండి ఫిలిప్పీన్స్ లో ప్రపంచ రేబీస్ దినోత్సవం జాతీయ, స్థానిక ప్రభుత్వ స్థాయిలలో గుర్తించబడి, జాతీయ రేబీస్ నివారణ నియంత్రణ కార్యక్రమంలో భాగంగా మారింది. 2020 సెప్టెంబరులో కుక్కల మాంస రహిత ఇండోనేషియా (డిఏంఎఫ్ఐ) వంటి జంతు సంక్షేమ సంస్థలు అక్రమ కుక్క మాంసం వ్యాపారం వల్ల కలిగే రేబీస్ వ్యాధి ముప్పును పరిష్కరించడానికి ఇండోనేషియా అధికారులు చర్య తీసుకోవాలని పిలుపునిచ్చాయి.
జవాహర్‌లాల్ నెహ్రూ రాజకీయ భావాలు, సిద్ధాంతాలు
జవాహర్‌లాల్ నెహ్రూను సామ్యవాదం, ప్రజాస్వామ్య దృక్పథం, శాసనోల్లంఘన, జాతీయవాదం, లౌకికవాదం వంటి రాజకీయ ఆర్థిక భావాలు,పద్ధతులు, సిద్ధాంతాలు ప్రభావితం చేయగా, ప్రచ్ఛన్న యుద్ధ సమయంలో అలీనవాదాన్ని ప్రపంచానికి అందించాడు.
లౌకిక వాదం
జవాహర్‌లాల్ తొలి నుంచీ లౌకిక వాది. దానికి బీజాలు బాల్యంలోనూ, ముస్లింలతో సాధారణంగా కాశ్మీరీ పండిట్లు చూపే ఏకీభావంలోనూ లోతుగా ఉన్నాయి. మతసమస్యను జవాహర్‌లాల్ ఏనాడూ విలువనిచ్చి చర్చించదగ్గ విషయంగా భావించలేదు. అందుకు ప్రతిగా మతకలహాలు కేవలం ఊహాత్మకమైన విషయాలపై ఆధారపడ్డవని తిరస్కరించేవాడు. ఇందుకు జవాహర్ దృష్టిలో ఉన్న పరిష్కారం మతమనే దాన్ని దుర్బలపరిచి అదుపులో పెట్టడం, రాజకీయాల్లో లౌకిక భావనలు వ్యాప్తిచేయడం. ఈ అభిప్రాయాలు ఆయన సుదీర్ఘ రాజకీయ జీవితంలో మతకలహాలను ఎదుర్కోవాల్సి వచ్చిన ప్రతీసారీ దృఢపడుతూనే వచ్చింది. ఆచారాలు, సంప్రదాయాలు, మూఢనమ్మకాలు అనే మూడిటి పట్టు నుంచి భారతదేశాన్ని విముక్తం చేయాలని అభిప్రాయపడేవాడు. మత హింసపై ఇస్లాంకి నమ్మకం లేదనీ, గజినీ వంటివారు కేవలం దోపిడీ కోసమే ఆలయాల మీద పడ్డారు తప్ప దానిలో ఇస్లాం ప్రమేయం లేదని వాదించేవాడు. 1933లో హిందూ మత తత్వంపై తీవ్రమైన పదజాలంతో విరుచుకుపడిన జవాహర్‌లాల్ ఇస్లాం మత తత్వాన్ని మాత్రం కొంత మృదువైన ధోరణిలో ఖండించాడు. ఆర్థికంగా, విద్యాపరంగా వెనుకబడి ఉండడం, మైనారిటీలు కావడం వల్ల వారి భయాలు అర్థం చేసుకోవాలని నమ్మేవాడు. నిష్కపటమైన మతతత్వం భయం వల్ల, బూటకపు మతతత్వం రాజకీయ ప్రతీపవాదమనీ వర్గీకరించేవాడు. జవాహర్ జీవితచరిత్రకారుడు ఎస్.గోపాల్ ఈ అంశాన్ని "ఈ సమస్యను జవాహర్‌లాల్ జాగ్రత్తగా పరిశీలించనిమాట నిజమే... హిందూ ముస్లిం మతతత్వాల మధ్య ఒక దానిని మనం మంచిదని ఎంపిక చేసుకోవచ్చునని చెప్పడం అనేక ప్రమాదకరమైన సంభావ్యతలకు చోటిచ్చే అవాంఛనీయ విషయం" అని వ్యాఖ్యానించాడు.
సామ్యవాదం
ఐరోపా పర్యటన (1926-1928)కు ముందు జవాహర్‌లాల్ రాజకీయ పరమైన అంశాలను ఆర్థికపరమైన విషయాలతో ఏ సంబంధం లేని శుద్ధ రాజకీయాలుగా చూసేవాడు. 1929-30 నాటికి జవాహర్‌లాల్ రాజకీయ భావజాలంలో ఆర్థికాంశాలు విడదీయరాని అంశాలుగా ముడిపడిపోయాయి. ఈ దశలోనే అతనికి సోషలిజంపై తీవ్ర అభిమానం ఏర్పడింది. వ్యవసాయ భూములను చిన్న చిన్న కమతాలుగా ఏర్పరిచి జమీందారీ రద్దుచేసి, ఒక్కో రైతుకు ఒక్కో కమతాన్ని ఇవ్వాలని, భూములు కమ్యూనిస్టు దేశాల్లోలాగా జాతీయీకరించకూడదు కానీ ఆ కమతాలను రైతు అమ్మే వీలు ఉండకూడదనీ, వ్యావసాయిక ఋణాలను కొంత చెల్లించాకా మాఫీ చేయాలని భావించేవాడు. కీలకమైన పరిశ్రమల జాతీయీకరణ గురించి 1929లోనే ఆలోచించాడు.
అహింస
1928 నుంచి అహింసను మౌలిక సిద్ధాంతంగా కాక స్వాతంత్ర్యం సాధించుకునేందుకు పద్ధతిగా మాత్రమే స్వీకరించాడు. ప్రధానంగా సోషలిజం సాధించే క్రమంలో వివిధ వర్గాల ప్రయోజనల వల్ల పుట్టే ఘర్షణను అహింసా సిద్ధాంతం పేరుతో నిరాకరించరాదనీ, అవసరమైతే పోరాడి సాధించుకోవచ్చనీ భావించేవాడు. తీవ్రమైన అహింసాత్మక సహాయ నిరాకరణాన్ని స్వీకరించింది భారతదేశ పరిస్థితుల రీత్యా దౌర్జన్యకరమైన పద్ధతులు అనుసరించడం చివరకు విప్లవ ప్రతీఘాతమైన ఫలితాలు లభిస్తాయన్న కారణంతోనే. లాహోర్ కాంగ్రెస్ అధ్యక్ష స్థానంలో ఉండి భారతదేశం తన లక్ష్యాలను చేరుకోవడానికి హింసాత్మక విధానాలు అవలంబించడం సరైనదైతే అవలంబించవచ్చనీ, కానీ కాంగ్రెస్ ప్రస్తుత స్థితిలో వ్యవస్థీకృతమైన హింస చేపట్టలేదని, ఆ కారణంగా అహింసాత్మక శాసనోల్లంఘన చేపట్టాలని పేర్కొన్నాడు.
జాతీయ వాదం
జవాహర్‌లాల్ అతి సున్నిత హృదయుడైన ఆసియాఖండ జాతీయవాది అని ఎస్.గోపాల్ భావించాడు. అయితే జాతీయవాదం వల్ల వచ్చే చెడు ప్రభావాలను కూడా అతను అర్థం చేసుకునే ఉన్నాడు. ప్రపంచ శక్తుల పరస్పర క్రియ అయిన చరిత్ర గతిలో ఏ అంశాన్నీ ఏ ఒక్క వ్యక్తికో, జాతికో ముడిపెట్టలేమని జవాహర్ విశ్వసించాడు. కాబట్టే సామ్రాజ్యవాదాన్ని ఖండిస్తూనే బ్రిటీష్ వారిని ద్వేషించలేదు. అంతర్జాతీయ వ్యవహారాలు నెహ్రూ 1926-1928ల్లో ఐరోపా వెళ్ళిన నాటి నుంచీ ప్రత్యేక శ్రద్ధతో అవగాహన చేసుకుంటూనే ఉన్నాడు. 1931-1933 నడుమ జైలులో ఏడాదిన్నర కాలం గడిపినప్పుడు అంతర్జాతీయ వ్యవహారాలను విపులంగా అధ్యయనం చేశాడు.
మూలాలు
వర్గం:జవాహర్ లాల్ నెహ్రూ వర్గం:భారత స్వాతంత్ర్యోద్యమం ఎడిటథాన్
కోన వెంకట్
కోన వెంకట్, తెలుగు సినిమా సంభాషణల రచయిత. ఆత్రేయ వెంకట్‌కు మంచి స్నేహితుడు. పరిచయం అయిన కొత్తల్లో ఆయన ప్రేమ, అభినందన సినిమాలకు సంభాషణలు రాసేవాడు. తను రాసిన సంభాషణలూ సీన్లూ చదివి వినిపించేవాడు.అతను రచయిత కావడానికి బీజం ఇక్కడే పడింది. రాష్ట్ర మాజీ మంత్రి కోన ప్రభాకరరావు అతని తాత. రాజకీయనాయకుడైనా సినిమాలపైనా బాగా ఆసక్తి ఉండేదాయనకు. మంగళసూత్రం అనే సినిమాకు దర్శకత్వం వహించాడు. ఎల్వీప్రసాద్‌ ద్రోహి సినిమాలో విలన్‌గా చేశాడు.
బాల్యం
వెంకట్ తండ్రి పోలీసు ఉద్యోగం చేయడం వల్ల తరచు బదిలీలు అయ్యేవి. అందుకని హైదరాబాదు‌లో తాతయ్య దగ్గరే పెరిగాడు.
ఉద్యోగం
గ్రూప్స్‌ పరీక్షలు రాసి పాసయ్యాడు. బంజారాహిల్స్‌, జూబ్లీహిల్స్‌ ప్రాంతానికి పౌరసరఫరా శాఖ అధికారిగా ఉద్యోగం వచ్చింది. కొద్దినెలలకే ఆ పనిమీదా ఆసక్తి పోయింది. నేదురుమల్లి జనార్దన్‌రెడ్డి మంత్రివర్గంలోని ఒక మంత్రి దగ్గర వ్యక్తిగత సహాయకునిగా చేరాడు. ఆ ఉద్యోగం దాదాపు మూడేళ్లు చేశాడు. తర్వాత కాంగ్రెస్‌ పార్టీ ప్రచార సంఘాన్ని ఏర్పాటు చేస్తే దానికి కన్వీనర్‌గా ఎంపికయ్యాడు. ఆ బాధ్యతల్లో భాగంగా శ్రీకాకుళం నుంచి చిత్తూరు దాకా సినిమా వాళ్లతో ప్రచారం చేయించేవాడు. ప్రచారంలో ఆయనతో పాటు ధర్మవరపు సుబ్రహ్మణ్యం, నరేష్‌ ఉన్నాడు. ఆ సమయంలో ధర్మవరపు ఆయనకొక కథ చెప్పాడు. వెంకట్ దాన్ని సినిమాగా తీస్తానన్నాడు. ఆ సినిమా... తోకలేనిపిట్ట. ధర్మవరపు సుబ్రహ్మణ్యం దర్శకుడు, హీరో నరేష్‌. ఆ సినిమా బాగా ఆడలేదు.
అప్పటికి ఆయనకు హైదరాబాదు‌లో ఒక అపార్ట్‌మెంట్‌ ఉండేది. రెండు కార్లుండేవి. ఈ సినిమా దెబ్బకి మొత్తం పోయింది. అపార్ట్‌మెంటు, కార్లు, ఆఖరుకి భార్య నగలు కూడా అమ్మేశాడు. మాసాబ్‌ట్యాంక్‌ దగ్గర ఒకచిన్న గదిలో అద్దెకి చేరాడు. అద్దె కట్టడానికీ కూడా డబ్బులు లేని పరిస్థితుల్లో రామ్‌గోపాల్‌వర్మను కలిశాడు. రామ్‌గోపాల్ వర్మ అతనికికు కాలేజీ రోజుల నుంచీ పరిచయం. అతని సలహా మేరకు బాంబే వెళ్ళి ఆయన సినిమా సత్యకు పనిచేశాడు. సంభాషణల రచయితగా అది తొలిమెట్టు.
ఆ సినిమా సంభాషణలను చెన్నైలో దర్శకుడు మణిరత్నం విని తన 'దిల్‌ సే' తెలుగు అనువాదానికి ఆయన్ను సంభాషణలు రాయమని అడిగాడు. తర్వాత... వెన్నెలకంటి, రామకృష్ణ లాంటి రచయితలు కాదన్న అనువాద చిత్రాలన్నీ ఆయన దగ్గరకు వచ్చేవి. మరోవైపు రాము తీసిన సినిమాలన్నింటికీ తెలుగు అనువాదాలు రాసేవాడు. పేరుకు ఎగ్జిక్యూటివ్‌ ప్రొడ్యూసర్‌నే అయినా ప్రొడక్షన్‌ మేనేజర్‌లా ఉండేది ఆయన పని.దీంతో ఒకరోజు రామూకి చెప్పాపెట్టకుండా సామాను సర్దుకుని హైదరాబాదు‌కి వచ్చేశాడు. ఇక్కడ పూరి జగన్నాథ్‌ పరిచయమయ్యాడు.
అమ్మా నాన్న ఓ తమిళమ్మాయి, శివమణి, ఆంధ్రావాలాకు పనిచేశాడు. అప్పుడే శ్రీనువైట్ల తోనూ వినాయక్ తోనూ పరిచయమైంది. వరసగా వెంకీ, సాంబ, అందరివాడు, బాలు, ఢీ, రెడీ, హోమం, చింతకాయల రవి, అదుర్స్ సినిమాలు చేశాడు.
సినిమా రచయితగా పనిచేస్తోన్న వెంకట్ అమెరికా వెళ్ళినప్పుడు ఒక ఫీచర్ ఫిలిం తయారుచేశారు. త్వరలో యూట్యూబులో దాన్ని విడుదల చేయనున్నట్టు ఆయన వెల్లడించారు.
కుటుంబం
ఆయన భార్య సునీల. వాళ్ళది ప్రేమ వివాహం. హైదరాబాదు‌లో బీకాం చేసేటప్పుడు ఆయన క్లాస్‌మేట్‌. ఇద్దరు ప్రేమించుకున్నారు. పెద్దలకు చెప్తే ఒప్పుకొంటారో లేదోనన్న భయంతో ఆర్యసమాజంలో పెళ్ళి చేసేసుకున్నారు. ఆయన మామ ఆయన మీద కిడ్నాప్‌కేసు పెట్టారు. అప్పటి కమిషనర్‌కువెంకట్ తాతయ్య బాగా తెలుసు. దాంతో ఆయన వాళ్ళ మామగారిని పిలిపించి 'వాళ్లిద్దరూ మేజర్లు, పైగా మంచి కుటుంబం' అని నచ్చజెప్తే వూరుకున్నారు. పెళ్ళినాటికి ఆయన వయసు పంతొమ్మిదేళ్లు. ప్రస్తుతం వాళ్ళకిద్దరు అమ్మాయిలు. కావ్య, శ్రావ్య. పెద్దమ్మాయి అమెరికాలో ఇంజినీరింగ్‌ చేస్తోంది. చిన్నమ్మాయి హైదరాబాదు లో మాస్‌కమ్యూనికేషన్స్‌ డిగ్రీ చేస్తోంది.
అభిప్రాయాలు
వివిధ అంశాల పట్ల కోన వెంకట్ వ్యక్తంచేసిన అభిప్రాయాలు ఇవి:
మూలాలు
వర్గం:తెలుగు సినిమా రచయితలు
నైనిటాల్-ఉధంసింగ్ నగర్ లోక్‌సభ నియోజకవర్గం
మూలాలు
వర్గం:ఉత్తరాఖండ్ లోక్‌సభ నియోజకవర్గాలు
2019–21 కరోనావైరస్ మహమ్మారి
2019-20 కరోనావైరస్ మహమ్మారి అన్నది సార్స్-సీవోవీ-2 వైరస్ (కరోనావైరస్ 2019) కారణంగా వచ్చే కోవిడ్-19 వ్యాధి వ్యాప్తి చెందుతూ ఉండడంతో ప్రస్తుతం కొనసాగుతున్న మహమ్మారి. మొట్టమొదటగా ఈ వ్యాప్తి 2019 డిసెంబరులో చైనాలోని హుబయ్ ప్రావిన్సులో వుహాన్ నగరంలో ప్రారంభమైంది. 2020 జనవరి 30న ప్రపంచ ఆరోగ్య సంస్థ (డబ్ల్యుహెచ్‌వో) ఈ వ్యాప్తిని అంతర్జాతీయ ప్రాధాన్యత కలిగిన ప్రజా ఆరోగ్య అత్యవసర స్థితిగానూ, 2020 మార్చి 11న మహమ్మారి (పాన్‌డమిక్)గానూ గుర్తించింది. 2020 ఏప్రిల్ 4 నాటికి, 190 పైచిలుకు దేశాల్లో, 200 పైచిలుకు ప్రాంతాల్లో మొత్తం 10 లక్షల పైచిలుకు కోవిడ్-19 కేసులు నమోదయ్యాయి. కోవిడ్-19 కారణంగా 54 వేల మందికి పైగా చనిపోగా, 2 లక్షల 18 వేల మంది వరకూ దీని నుంచి కోలుకున్నారు.
వైరస్ ప్రధానంగా సన్నిహితంగా మసిలినప్పుడు, వ్యాధిగ్రస్తులు దగ్గినా, తుమ్మినా, మాట్లాడినా వచ్చే చిన్న తుంపరల ద్వారా వ్యాపిస్తుంది. ఈ తుంపరలు ఒక్కోసారి ఊపిరి పీల్చేప్పుడు కూడా ఏర్పడతాయి కానీ ఈ వ్యాధి సాధారణంగా గాలి ద్వారా వ్యాపించేది కాదు. ఈ వైరస్‌ మనిషి నుంచి రకరకాల వస్తువుల ఉపరితలాల మీద కూడా నిలిచివుంటుంది. మనుషులు అలా కలుషితమైన ఉపరితలాలను తాకి, ఆ చేతులతో తమ ముఖాన్ని తాకినా వైరస్ వారికి సోకుతుంది. రోగ లక్షణాలు (దగ్గు, జ్వరం వగైరా) కనిపిస్తున్న దశలో ఈ వ్యాధి బాగా వ్యాపిస్తుంది, కానీ రోగ లక్షణాలు కనిపించని దశలో కూడా వ్యాపించే అవకాశం ఉంది. వైరస్ సోకిన తర్వాత రోగ లక్షణాలు కనిపించడానికి సాధారణంగా ఐదు రోజులు పడుతుంది, అయితే ఆ సమయం అన్నది రెండు రోజుల నుంచి 14 రోజుల మధ్య ఎంతైనా ఉండవచ్చు. సాధారణ లక్షణాలు జ్వరం, దగ్గు, శ్వాస ఆడకపోవడం. దీని వల్ల తలెత్తే సమస్యలలో న్యుమోనియా, తీవ్రమైన శ్వాసకోశ వ్యాధి ఉండవచ్చు. ఇంతవరకూ దీన్ని అడ్డుకోవడానికి టీకా కాని, నయం చేయడానికి నిర్దిష్టమైన యాంటీ-వైరల్ చికిత్స కానీ అందుబాటులో లేదు. రోగలక్షణాలను బట్టి చేసే చికిత్స, సహాయక చికిత్స మాత్రమే దీనికి ప్రస్తుతం చేస్తున్న ప్రాథమిక చికిత్స. వీలైనంత తరచుగా చేతులు కడుక్కుంటూ ఉండడం, దగ్గేప్పుడు నోరు కప్పుకోవడం, ఇతరుల నుంచి దూరంగా ఉండడం, వైరస్ సోకిందన్న అనుమానం ఉన్నవారిని వేరుగా ఉంచి, పర్యవేక్షించడం వంటివి సూచిస్తున్న నివారణ చర్యల్లో కొన్ని.
వైరస్ వ్యాప్తిని నివారించడానికి ప్రయాణ పరిమితులు, నిర్బంధాలు, కర్ఫ్యూలు, కార్యాలయాల్లో నియంత్రణలు, కార్యక్రమాల వాయిదా, రద్దు, సౌకర్యాల మూసివేత, దిగ్బంధం వంటి చర్యలు చేపట్టారు. వీటిలో ప్రపంచవ్యాప్తంగా వివిధ దేశాలు, ప్రాంతాల నిర్బంధాలు (హుబయ్ నిర్బంధంతో మొదలయింది), వివిధ దేశాల్లో కర్ఫ్యూలు, సరిహద్దుల మూసివేతలు, ప్రయాణికులపై ఆంక్షలు, విమానాలు, రైల్వేస్టేషన్లలో స్క్రీనింగ్‌, బయటకు వెళ్ళే ప్రయాణికుల ప్రయాణాల నిషేధాలు ఉన్నాయి.